proxectonos/corpus_dominio_legal_administrativo_tmp huggingface dataset:
DECRETO 55/1998, do 2 de febreiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 26/02/1998

En virtude do establecido nos artigos 8º, parágrafo terceiro, e 9º.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8º e 10º do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.
Noméase como membro suplente do Consello Económico e Social de Galicia, de acordo coa proposta da Confederación de Empresarios de Galicia, a José Antonio Neira Cortés.
Santiago de Compostela, dous de febreiro de mil novecentos noventa e oito.
Manuel Fraga Iribarne
Presidente
DECRETO 54/1998, do 2 de febreiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 26/02/1998

En virtude do establecido nos artigos 8º, parágrafo terceiro, e 10º f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8º e 9º e) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.
Que cese como membro suplente do Consello Económico e Social de Galicia, de acordo coa proposta da Confederación de Empresarios de Galicia, Mª Jesús Barrada Beiras.
Santiago de Compostela, dous de febreiro de mil novecentos noventa e oito.
Manuel Fraga Iribarne
Presidente
RESOLUCIÓN do 10 de febreiro de 1998 pola que se modifica a Resolución do 7 de setembro de 1994 sobre compulsa e expedición de copias de documentos na Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 24/02/1998

A experiencia acumulada desde 1994 na materia de expedición de copias e na compulsa de documentos así como cambios na organización administrativa fan aconsellable a modificación da Resolución do 7 de setembro de 1994 publicada no DOG do 26 de setembro no sentido do poderlles facilitar copias compulsadas ós licitadores de expedientes convocados pola Administración conforme a Lei de contratos das administracións públicas, así como aumenta-lo número de persoas que poden compulsar naqueles casos nos que as dependencias administrativas se atopan lonxe do lugar onde se facilitan as compulsas para os efectos de lles evitar ós alumnos unha peregrinaxe polas distintas oficinas de universidade.
De conformidade co anterior, acórdase a modificación da Resolución do 7-9-1994 nos seguintes termos:
Primeiro.-Incluír nos apartados décimo primeiro e décimo segundo (órganos competentes) os seguintes:
-Xefe de Servicio de Investigación (no artigo 12).
-Xefe da Sección da Oficina de División de Transferencia de Tecnoloxía (no artigo 12).
-Xefe da Sección do Terceiro Ciclo.
-Xefe de Administración do Instituto de Ciencias da Educación.
Segundo.-Incluí-los seguintes parágrafos ó final do artigo décimo noveno do seguinte teor literal:
«As empresas e contratistas que desexen presentar ofertas na universidade poderán solicitar copia compulsada de documentos orixinais necesarios para concorrer ás convocatorias da universidade segundo a Lei de contratos das administracións públicas e do Regulamento de contratación da USC.
A solicitude farase nos rexistros xerais da universidade e deberanse aboa-las contías de conformidade co procedemento establecido no artigo seguinte.
Realizada a compulsa, o documento incluirase no sobre de documentación administrativa correspondente, procedéndose á devolución dos orixinais.
En ningún caso procederá a compulsa de documentos xa compulsados».
Santiago de Compostela, 10 de febreiro de 1998.
F. Darío Villanueva Prieto
Rector da Universidade de Santiago de Compostela
CORRECCIÓN de erros.-Decreto 34/1998, do 22 de xaneiro, polo que se regula a débeda de tesourería á que se refire o artigo 5 do Decreto 471/1997, do 26 de decembro, polo que se regula a prórroga dos orzamentos xerais da Comunidade Autónoma de Galicia de 1997 para o exercicio 1998.
CONSELLERÍA DE ECONOMÍA E FACENDA — I. DISPOSICIÓNS XERAIS — 16/02/1998

Advertido erro no devandito decreto, publicado no Diario Oficial de Galicia nº 24, do pasado 5 de febreiro de 1998, cómpre face-la seguinte corrección:
Na parte expositiva, páxina 1.081, columna da esquerda, parágrafo 4º, onde di: «O Decreto 27/1997, do 30 de febreiro...», debe dicir: «O Decreto 27/1997, do 6 de febreiro...».
RESOLUCIÓN do 5 de febreiro de 1998 pola que se anuncia a realización dunhas xornadas sobre a Lei de Administración local de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/02/1998

Dentro do plan de actividades da EGAP para 1998 e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989 do 10 de xullo, de modificación da anterior, convócanse unhas xornadas sobre a Lei de Administraciónlocal de Galicia, que deberán desenvolverse segundo as seguintes bases:
1. Obxectivos.
Analizar e reflexionar sobre os aspectos máis salientables da Lei 5/1997, do 22 de xullo, de Administración local de Galicia.
2. Destinatarios.
Persoal ó servicio das entidades locais de Galicia petencentes a calquera grupo de titulación, e interesados en xeral.
3. Desenvolvemento.
-Horario: de mañá e tarde.
-Lugares e datas:
Ourense: 2 e 3 de marzo.
A Coruña: 4 e 5 de marzo.
Pontevedra: 23 e 24 de marzo.
Lugo: 30 e 31 de marzo.
4. Prazo.
O prazo de inscrición rematará segundo as localidades:
En Ourense: o día 25 de febreiro ás 14 horas.
Na Coruña: o día 26 de febreiro ás 14 horas.
En Pontevedra: o día 16 de marzo ás 14 horas.
5. Tramitación de solicitudes.
As solicitudes irán dirixidas ó director da Escola Galega de Administración Pública, polígono das Fontiñas, r/ Madrid 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: (981) 54 63 37.
6. Número de prazas.
Limitada á capacidade dos locais.
7. Inscricións fóra de prazo.
Só se admitirán se quedan prazas baleiras e sempre que se cumpran os requisitos xerais antes indicados.
8. Modificacións.
A EGAP reserva para si a facultade de intepretar e resolve-las incidencias que puidesen xurdir no desenvolvemento das xorandas, así como a de cancelalas se o escaso número de solicitudes non xustificase a súa realización.
9. Certifado de asistencia.
Outorgaráselles certificado de asistencia ós alumnos que participen con regularidade nas xornadas programadas cando a súa inasistencia non sexa igual o superior ó 15% das horas lectivas programadas. A superación deste límite, sexa cal sexa a causa,
imposibilitará a expedición do certificado e dará lugar á baixa con perda de tódolos dereitos.
10. Contido.
Disposicións xerais. O municipio. A provincia e outras entidades locais. Transferencia, delegación e encomenda de xestión. Relacións interadminis
trativas. Funcionamento das entidades locais. Bens, servicios e contratación. As facendas locais.
Santiago de Compostela, 5 de febreiro de 1998.
Domingo Bello Janeiro
Director da Escola Galega de Administración Pública
RESOLUCIÓN do 28 de xaneiro de 1998 pola que se convocan vinte cursos básicos de portección civil.
ACADEMIA GALEGA DE SEGURIDADE — III. OUTRAS DISPOSICIÓNS — 13/02/1998

Dentro do programa de actividades que a Academia Galega de Seguridade, en colaboración coa Dirección Xeral de Protección Civil, ten previsto realizar no ano 1998, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de Protección Civil, anúnicase a celebración de vinte cursos básicos de protección civil, que deberán desenvolverse conforme as seguintes bases:
Obxectivos.
Dota-lo persoal voluntario de Protección Civil que asiste ós cursos cunha formación teórico-práctica que lle permita realizar satisfactoriamente as tarefas que teñen encomendadas.
Destinatarios.
Os cursos van dirixidos ós membros das agrupacións de voluntarios de Protección Civil da Comunidade Autónoma de Galicia.
Inscrición.
A inscrición dos participantes será totalmente gratuíta.
Solocitudes.
1. As persoas que desexan participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de marzo de 1998, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en claquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
Os cursos básicos de protección civil están divididos en varios módulos, cada un dos cales abarca os seguintes contidos:
-Modulo I: a protección civil.
-Modulo II: os riscos e accidentes.
-Modulo III: comunicacións.
-Modulo IV: primeiros auxilios.
Duración e datas.
Os cursos celebraranse ó longo do ano 1998, e terán unha duración de 20 horas lectivas.
As súas datas sera en función das solicitudes feitas para cada curso.
Relación de admitidos.
A relación de admitidos publicarase o día 31 de marzo de 1998 no taboleiro de anuncios da Academia Galega de Seguridade e no da Dirección Xeral de Protección Civil, ou ben poden confirma-la súa asistencia chamando ós teléfonos: (986) 59 00 21 ou ben (981) 54 60 00.
Lugar.
Determinarase en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
Santiago de Compostela, 28 de xaneiro de 1998.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Decreto 482/1997, do 26 de decembro, polo que se establece a estructura orgánica da Consellería de Medio Ambiente.
CONSELLERÍA DE MEDIO AMBIENTE — I. DISPOSICIÓNS XERAIS — 12/02/1998

Advertidos erros no texto do devandito decreto, remitido para a súa publicación no Diario Oficial de Galicia nº 4 do 8 de xaneiro de 1998, cómpre face-las oportunas rectificacións:
Nas páxinas 138 e 140, onde di: «Decreto 482/1997, do 30 de decembro,...», debe dicir: «Decreto 482/1997, do 26 de decembro,...».
Así mesmo, nas páxinas 140 e 144, onde di: «trinta de decembro de mil novecentos noventa e sete.», debe dicir: «...vinteseis de decembro de mil novecentos noventa e sete.».
RESOLUCIÓN do 2 de febreiro de 1998, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación física para mestres convocado por Orde do 13 de marzo de 1997 (DOG do 9 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/1998

Por Orde do 13 de marzo de 1997 (DOG do 9 de abril), da Consellería de Educación e Ordenación Universitaria, convocouse un curso de especialización en educación física para mestres que se desenvolve en Santiago de Compostela.
Desenvolvidas as fases teórico-práctica e práctica previstas no punto I e avaliación prevista no punto II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
1. Declarar aptos os mestres que se relacionan no anexo desta orde que superaron satisfactoriamente o citado curso de especialización en educación física convocado por Orde do 13 de marzo de 1997.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educa
ción física os mestres funcionarios de carreira que se declaran aptos ó abeiro desta orde.
Santiago de Compostela, 2 de febreiro de 1998.
José Luis Mira Lema
Director xeral de Ordenación Educativa
e de Formación Profesional
Apelidos e nome
DNI
Acevedo Arruñada, Elsa Mª
10.029.241
Albarrán Gómez, Francisco Javier
33.235.663
Amado Varela, José Santos
32.404.601
Amigo Abeledo, M. Elena
33.215.206
Barcia Vizoso, José Manuel
32.613.755
Blanco Vázquez, Remedios
76.617.264
Domínguez López, Jesús
34.935.531
Fernández Couto, Antonio
32.614.127
Fernández Fernández, Domingo
33.823.029
Gómez Folgueira, M. Carmen
33.801.607
Gómez Navio, Juan Manuel
32.421.091
González Pérez, Felisindo
34.608.639
González Pérez, Juan Luis
33.834.905
Graña López Jesús José
33.797.581
López Maquieira, M. Carmen
32.423.811
Lorenzo Crespo, Juan Bautista
32.617.076
Lúgaro Sánchez, Eugenio
32.593.744
Llavona García, J. Carlos
10.532.804
Martínez Gómez, Enrique Juan
33.235.917
Martínez Pérez, M. Pilar
33.246.919
Monteagudo Álvarez, José L.
33.211.924
Neira Varela, José Luís
33.817.396
Otero Pais, José Manuel
33.228.708
Otón Mallo, José
76.334.559
Outeiriño Fabello, Minerva
34.934.417
Pedreira Novo, M. Isolina
76.552.801
Pena Seijas, M. Isabel
33.808.574
Pereiro Lázar, Jesús Antonio
33.227.878
Pita Corral, Adriano
76.401.304
Porto Rodríguez, M. Ramona
32.412.511
Rego Sampedro, Abelardo J.
76.504.958
Rey Sueiras, Antonio
32.611.722
Río López, Encarnación del
52.581.063
Río Núñez, M. José
32.447.399
Rodríguez Arias, Francisco
10.047.813
Romero Torrente, Manuel
32.610.743
Sever Valverde, José Carlos
35.550.673
Suárez Fariña, María Jesús
32.443.156
Vázquez García, Xavier
33.843.018
Yáñez Casal, María Dolores
32.635.565
ORDE do 6 de febreiro de 1998 sobre delegación de atribucións no secretario xeral de Investigación e Desenvolvemento.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/02/1998

Mediante o Decreto 350/1997, do 10 de decembro, polo que se determinan os centros directivos dependentes da presidencia da Xunta de Galicia, créase, entre estes, a Secretaría Xeral de Investigación e Desenvolvemento. Polo Decreto 12/1998, do 8 de xaneiro, establece a estructura orgánica da dita secretaría xeral, así como a súa dependencia fun
cional do presidente da Xunta de Galicia e orgánica da Consellería da Presidencia e Administración Pública.
A necesidade de axilizar no posible todos aqueles asuntos que non esixan unha atención directa e persoal do conselleiro da Presidencia e Administración Pública, aconsella que este delegue no secretario xeral de Investigación e Desenvolvemento determinadas funcións, co que se conseguirá unha maior desconcentración, o que sen dúbida repercutirá beneficiosamente na axilidade do funcionamento da Administración autonómica.
Na súa virtude, facendo uso das facultades que me confiren os artigos 38, 43.3º e 44 da Lei 11/1988, do 20 de outubro, de reforma da Lei 11/1983, do 22 de febreiro, reguladora da Xunta e do seu presidente, e o dispostos no artigo 72.4º da Lei 11/1992, do 7 de abril, de réxime financeiro e presupostario de Galicia e demais disposicións de aplicación xeral,
DISPOÑO:
Artigo 1º
Deléganse no secretario xeral de Investigación e Desenvolvemento as seguintes atribucións:
a) A autorización e disposición dos gastos dos servicios contidos no programa 432.A e o recoñecemento das obrigas e a proposta de pagamento relativas a elas, excepto respecto dos gastos contidos no capítulo I.
b) As funcións que como órgano de contratación lle estean atribuídas ó titular da consellería incluídos os convenios de colaboración e cooperación, en temas relacionados coa investigación e desenvolvemento tecnolóxico nos que as partidas orzamentarias estean recollidas dentro do programa 432.A.
Artigo 2º
As resolucións administrativas que se adopten fadendo uso das delegacións contidas nesta orde farán constar expresamente esta circunstancia e considéranse dictadas pola autoridade que as conferiu.
Artigo 3º
O conselleiro da Presidencia e Administración Pública poderá reclamar en calquera momento o exercicio das competencias delegadas por esta orde, das que quedan excluídas en todo caso os supostos previstos nos artigos 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común e 44.2º da Lei 1/1983, do 22 de febreiro, reguladora da Xunta e do seu presidente.
Artigo 4º
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de febreiro de 1998.
Dositeo Rodríguez Rodríguez
Conselleiro da Presidencia e Administración Pública
ORDE do 17 de febreiro de 1998 sobre delegación de atribucións no secretario xeral para as Relacións cos Medios Informativos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/02/1998

Mediante Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia, créase nestes, a Secretaría Xeral para as Relacións cos Medios Informativos. Polo Decreto 13/1998, do 8 de xaneiro, establécese a estructura orgánica de dita secretería xeral, así como a súa dependencia funcional do presidente da Xunta de Galicia e orgánica da Consellería da Presidencia e Administración Pública.
A necesidade de axilizar no posible todos aqueles asuntos que non esixan unha atención directa e persoal do consellerio da Presidencia e Administración Pública, aconsella que este delegue no secretario xeral para as Relacións cos Medios Informativos determinadas funcións, co que se conseguirá unhamaior desconcentración, o que sen dúbida repercutirá beneficiosamente na axilidade do funcionamento da Administración autonómica.
Na súa virtude, facendo uso das facultades que me confiren os artigos 38, 43.3º e 44 da Lei 11/1988, do 20 de outubro, de reforma da Lei 11/1983, do 22 de febreiro, reguladora da Xunta e do seu presidente, e o disposto no artigo 72.4º da Lei 11/1992, do 7 de abril, de réxime financeiro e presupostario de Galicia e demais disposicións de aplicación xeral,
DISPOÑO:
Artigo 1º
Delégase no secretario xeral para as Relacións cos Medios Informativos as seguintes atribucións:
a) A autorización e disposición dos gastos dos servicios contidos no programa 361.A e o recoñecemento das obrigas e a proposta de pagamento relativas a elas, excepto respecto dos gastos contidos no capítulo I.
b) As funcións que como órgano de contratación lle estean atribuídas ó titular da consellería incluídos os convenios de colaboración e cooperación, en temas relacionados coas relacións cos medios informativos nos que as partidas orzamentarias estean recollidas dentro do programa 361.A.
Artigo 2º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e considéranse dictadas pola autoridade que as conferiu.
Artigo 3º
O conselleiro da Presidencia e Administración Pública poderá reclamar en claquera momento o exercicio das competencias delegadas por esta orde, das que quedan excluídas en todo caso os supostos previstos nos artigos 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común e 44.2º da Lei 1/1983, do 22 de febreiro, reguladora da Xunta e do seu presidente.
Artigo 4º
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de febreiro de 1998.
Dositeo Rodríguez Rodríguez
Conselleiro da Presidencia e Administración Pública
DECRETO 44/1998, do 30 de xaneiro, polo que se amplían as superficies das parcelas situadas no porte de Celeiro, termo municipal da Viveiro (Lugo) que foron obxecto de afectación secundaria para heliporto e depósito de útiles de pesca e marisqueo incautados e almacenamento de embarcacións de vixilancia adscritos á Consellería de Pesca, Marisqueo e Acuicultura.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/02/1998

Mediante os decretos 179/1995, do 16 de xuño (DOG nº 125, do 30 de xuño) e 85/1997, do 10 de abril (DOG nº 7, do 24 de abril), o Consello da Xunta de Galicia acordou as afectacións secundarias de 4.000 m para heliporto e 750 m para depósito de útiles de pesca e marisqueo incautados e almacenamento do equipamento das embarcacións de vixilancia adscritos á Consellería de Pesca, Marisqueo e Acuicultura.
A antedita consellería solicituo unha modificación das superficies das parcelas obxecto de afectación secundaria co fin de amplia-la zona de seguridade do heliporto.
Logo da solicitude da Secretaría Xeral e do Patrimonio, con data 19 de decembro de 1997, o ente publico Portos de Galicia informou favorablemente a modificación solicitada pola Consellería de Pesca, Marisqueo e Acuicultura.
Á vista do establecido nos artigos 12 da Lei 3/1985, do 12 de abril, do patrimonio da Comunidade Autónoma de Galicia e 31 do Decreto 50/1989, do 9 de marzo, polo que se aproba o regulamento para a execución da antedita lei, as afectacións secundarias dos bens de dominio público requiren acordo do Consello da Xunta de Galicia baixo a forma de decreto, logo da instrucción do correspondente expediente pola Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trinta de xaneiro de mil novecentos noventa e oito,
DISPOÑO:
Artigo 1º
Co obxecto de amplia-la zona de seguridade do heliporto situado no recinto do porto de Celeiro, termo municipal de Viveiro (Lugo), modifícanse as superficies das parcelas obxecto de afectación secundaria a favor da Consellería de Pesca, Marisqueo e Acuicultura que figuran nos artigos 1 e 3 do Decreto 85/1997, do 10 de abril (DOG nº 78, do 24 de abril).
No artigo 1 a superficie da parcela obxecto de afectación secundaria para heliporto amplíase a 5.137,5 m e no artigo 3 a superficie da parcela obxecto de afectación secundaria para depósito dos útiles de pesca e marisqueo incautados e do almacenamento do equipamento das embarcacións de vixilancia adscritos á antedita consellería amplíase a 1.180 m.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto no presente decreto.
Santiago de Compostela, trinta de xaneiro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 45/1998, do 30 de xaneiro, polo que se adscribe ó Servicio Galego de Saúde de un local de 150 m situado na rúa Dr. García Portela, 13, da cidade de Lugo, para dependencias administrativas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/02/1998

A Comunidade Autónoma de Galicia ostenta a titularidade dun local de 150 m sito na rúa Dr. García Portela, 13 de Lugo, en virtude do Real decreto 258/1985, do 23 de xaneiro, sobre traspaso á Comu
nidade Autónoma de Galicia de funcións e servicios do Instituto Nacional de Servicios Sociais (Inserso) da Seguridade Social.
O Servicio Galego de Saúde solicitou a adscrición do dito local unha vez que fora desocupado pola Área de Servicios Sociais da Delegación Provincial da Consellería de Sanidade e Servicios Sociais como consecuencia do seu traslado ó edificio de usos múltiples situado na Ronda da Muralla.
A Consellería de Sanidade e Servicios Sociais emitiu informe favorable sobre a adscrición solicitada polo antedito organismo autónomo.
Á vista do disposto nos artigos 13 da Lei 3/1985, do 12 de abril, do patrimonio da Comunidade Autónoma de Galicia e 20 e seguintes do Decreto 50/1989, do 12 de abril, polo que se aproba o Regulamento para a execución da Lei 3/1985, de conformidade coa proposta do conselleiro de Economía e Facenda e logo da deliberación do Consello da Xunta de Galicia na súa reunión do trinta de xaneiro de mil novecentos noventa e oito,
DISPOÑO:
Artigo único
1. Adscríbese ó Servicio Galego de Saúde o local de 150 m situado na rúa Dr. García Portela, 13 da cidade de Lugo, para instalación do Servicio de Inspección e Asistencia Sanitaria.
2. A Consellería de Economía e Facenda, a través da Secretaría Xeral e do Patriminio, levará a cabo tódolos trámites necesarios para a efectividade do disposto no presente decreto.
Santiago de Compostela, trinta de xaneiro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 43/1998, do 30 de xaneiro, polo que se acepta a cesión a título gratuíto dunha parcela sita no terreo denominado areal de Cabo de Area, termo municipal de Laxe (A Coruña), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/02/1998

O Pleno da Corporación Municipal de Laxe, en sesión celebrada o 6 de novembro de 1997, acordou a cesión á Consellería de Educación e Ordenación Universitaria dun terreo para a construcción dun centro de ensino secundario.
Conforme os artigos 17.1 da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisicón pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1 da mesma lei e 38.1 do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para dá-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Laxe acordou a cesión e logo de deliberación do Consello da Xunta de Galicia na súa reunión do día trinta de xaneiro de mil novecentos noventa e oito,
DISPOÑO:
Artigo 1º
Acéptase a cesión gratuíta dunha parcela de terreo, pertencente ó Concello de Laxe, sita no terreo
nomeado areal de Cabo de Area, termo municipal de Laxe, cunha superficie duns 7.016 m, que linda ó norte, con propiedade municipal; ó sur, con propiedade municipal; ó leste, con propiedade municipal e colexio público de EXB; e ó oeste, con Amelia Menéndez Manjón-Sancho Miñano.
O inmoble descrito constitúe unha parcela que se segregará doutro inscrito no Rexistro da Propiedade de Carballo, no tomo 592 do arquivo, libro 39 do Concello de Laxe, folio 55, predio nº 2.581, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade e nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta de xaneiro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 26 de xaneiro de 1998 pola que se lle autoriza unha unidade de educación especial ó centro privado María Assumpta, de Noia (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/02/1998

Examinado o expediente instruído por instancia do titular do centro privado María Assumpta de Noia (A Coruña), no que se solicita a autorización dunha unidade de educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria, que informa favorablemente.
Vistos o Real decreto 334/1985, do 6 de marzo, de ordenación da educación especial (BOE do 16); a orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22) e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Autorizarlle unha unidade de educación especial ó centro privado María Assumpta de Noia, quedando a composición resultante segundo se especifica no anexo.
Santiago de Compostela, 26 de xaneiro de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Noia.
Localidade: Noia.
Enderezo: Avda. Vizconde de S. Alberto, s/n.
Código do centro: 15010769.
Denominación específica: María Assumpta.
Títular: Hijas de Jesús.
Composición resultante:
a) Centro de educación infantil: 5 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
d) Centro de formación profesional: 3 unidades de formación profesional de primeiro grao da rama administrativa e comercial; Profesión: administrativo.
e) Centro de educación especial: 1 unidade.
ORDE do 23 de xaneiro de 1998 pola que se autoriza o cambio de denominación do Instituto de Educación Secundaria do Carballiño (Ourense) e do Instituto de Educación Secundaria de Redondela (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/1998

Tendo en conta o artigo 3º, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (Diario Oficial de Galicia 156 do
09/08/1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 23 de xaneiro de 1998.
Celso Currás Fernández
Conselleiro de Educación e Ordenación Universitaria
ANEXO:
Provincia: Ourense.
Concello: O Carballiño.
Localidade: O Carballiño.
Código do centro: 32015037.
Denominación: Instituto de Educación Secundaria do Carballiño.
Nova denominación: Instituto de Educación Secundaria Manuel Chamoso Lamas.
Provincia: Pontevedra.
Concello: Redondela.
Localidade: Redondela.
Código do centro: 36016656.
Denominación: Instituto de Educación Secundaria de Redondela.
Nova denominación: Instituto de Educación Secundaria Pedro Floriani.
506
RESOLUCIÓN do 2 de decembro de 1997 pola que se inscribe a Asociación Alcarreña de Amigos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/02/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Alcarreña de Amigos del Camino de Santiago, con data do 6 de outubro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3º.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Alcarreña de Amigos del Camino de Santiago quede inscrita no Rexistro de Entidades
de Promoción do Camiño de Santiago co número 080.
Santiago de Compostela, 2 de decembro de 1997.
José Mª Sánchez González
Secretario xeral da Consellería de Cultura,
Comunicación Social e Turismo
505
RESOLUCIÓN do 9 de decembro de 1997 pola que se inscribe a Asociación de Amigos del Camino de Santiago Pulchra Leonina no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/02/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago Pulchra Leonina, con data do 4 de decembro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3º.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago Pulchra Leonina quede inscrita no Rexistro de Entidades de Promoción do Camiño de Santiago co número 081.
Santiago de Compostela, 9 de decembro de 1997.
José Mª Sánchez González
Secretario xeral da Consellería de Cultura,
Comunicación Social e Turismo
186
ORDE do 20 de xaneiro de 1998 pola que se autoriza o cesamento de actividades no centro privado Concepción Arenal II, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/1998

Examinado o expediente incoado pola titularidade do centro privado Concepción Arenal II, de Vigo (Pontevedra) en solicitude de cesamento de actividades no dito centro.
Resultando que o antedito centro privado obtivo, por Orde do 28 de xullo de 1976, a autorización definitiva para dúas unidades de preescolar e por Orde do 25 de maio de 1976, a autorización definitiva para oito unidades de educación xeral básica.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 20 de xaneiro de 1998.
Celso Currás Fernández
Conselleiro de Educación e Ordenación
Universitaria
ANEXO:
Código do centro: 36011877.
Concello: Vigo.
Localidade: Vigo.
Enderezo: Portela, 12.
Denominación: Concepción Arenal II.
Titular: Centro de Enseñanza Concepción Arenal II, Sociedad Limitada.
Autorización do cesamento de actividades do centro.
832
ORDE do 15 xaneiro de 1998 pola que se fixan os prezos de venda ó público de diversas publicacións da Consellería de Cultura, Comunicación Social e Turismo
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/02/1998

A Ley 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda e publicadas no Diario Oficial de Galicia.
Para cumprir con este mandato e despois de emitido o correspondente informe favorable pola Consellería de Economía e Facenda, esta consellería,
DISPÓN:
Artigo único:
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, con IVE incluído.
Santiago de Compostela, 15 de xaneiro de 1998.
Jesús Pérez varela
Conselleiro de Cultura, Comunicación
Social e Turismo
ANEXO
Reimundo Patiño. Ciclo monográfico de conferencias (edición galego): 1.500 ptas.
Reimundo Patiño. Ciclo monográfico de conferencias (edición castelán): 1.500 ptas.
Luigi Nono. Caminante ejemplar (edición castelán / inglés): 1.500 ptas.
Luigi Nono. Caminante exemplar (edición galego / inglés): 1.500 ptas.
Nacho Criado (edición castelán / inglés): 2.500 ptas.
Nacho Criado (edición galego / inglés): 2.500 ptas.
Jorge Barbi (edición galego / inglés): 2.500 pts
Jorge Barbi (edición galego / inglés): 2.500 ptas.
669
ORDE do 23 de xaneiro de 1998 pola que se autoriza o cambio de denominación do colexio de educación infantil primaria Francisco Franco, de Carballo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 23 de xaneiro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Carballo.
Localidade: Carballo.
Código do Centro: 15002578.
Denominación: colexio de educación infantil e primaria Francisco Franco.
Nova denominación: colexio de educación infantil e primaria Fogar.
834
CORRECCIÓN de erros.-Orde do 10 de decembro de 1997 pola que se lle autoriza definitivamente a implantación de ciclos formativos ó centro privado Santa Apolonia, de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/1998

Advertido erro na devandita orde, publicada no DOG nº 7 do martes, 13 de xaneiro de 1998, cómpre face-la seguinte corrección:
Na páxina 260, no anexo de dita orde deberá engadirse na composición resultante:
«Formación profesional de segundo grao da rama sanitaria:
-2 unidades da especialidade: protésico dental.
-2 unidades da especialidade: dietética e nutrición.»
836
CORRECCIÓN de erros.-Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 06/02/1998

Publicado o Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo:
-Na páxina 372, na disposición transitoria, onde di: «Cando como consecuencia da estructura orgá
nica que se establece no presente decreto se modifique a denominación ou contido das subdireccións ou servicios existentes con anterioridade ou se supriman algunhas das ditas unidades, autorízase o conselleiro, por proposta do secretario xeral, a readscribi-lo persoal afectado a postos do mesmo nivel ou inferior, sempre que sexan postos de libre designación, ou adscribilos con carácter temporal a postos de inferior nivel se se trata de prazas de provisión por concurso, ata que, neste último caso, os ditos postos sexan cubertos da forma regulamentariamente establecida, sen que en ningún caso supoña a readscrición ou adscrición cambio de residencia»; debe dicir: «Cando como consecuencia da estructura orgánica que se establece no presente decreto se modifique a denominación ou contido das subdireccións ou servicios existentes con anterioridade ou se supriman algunhas das ditas unidades, autorízase o conselleiro, por proposta do secretario xeral, a readscribi-lo persoal afectado a postos
do mesmo nivel ou inferior, sempre que sexan postos de libre designación, ou adscribilos con carácter temporal a postos de inferior nivel se se trata de prazas de provisión por concurso, ata que, neste último caso, os ditos postos sexan cubertos da forma regulamentariamente establecida, sen que en ningún caso supoña a readscrición ou adscrición cambio de residencia, todo isto sen prexuízo do disposto no artigo 62.4º da Lei da función pública e da Lei 9/1997, do 12 de maio, de órganos de representación, determinación das condicións de traballo e participación do persoal ó servicio das administracións públicas, así como das competencias que poida ter atribuídas nesta materia a Consellería da Presidencia e Administración Pública».
959
DECRETO 50/1998, do 19 de febreiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 20/02/1998

Con motivo da viaxe do presidente da Xunta de Galicia a Italia e Reino Unido de Gran Bretaña e Irlanda do Norte, cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Italia, Reino Unido de Gran Bretaña e Irlanda do Norte, encárgaselle o despacho de asuntos da Presidencia, desde o día 20 de febreiro ata o seu regreso, ó conselleiro da Presidencia e Administración Pública.
Santiago de Compostela, dezanove de febreiro de mil novecentos noventa e oito.
Manuel Fraga Iribarne
Presidente
DECRETO 38/1998, do 5 de febreiro, polo que se dispón que cese José María Sánchez González como secretario xeral da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 06/02/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día cinco de febreiro de mil novecentos noventa e oito,
DISPOÑO:
Que cese, por petición propia, José María Sánchez González como secretario xeral da Consellería de
Cultura, Comunicación Social e Turismo, agradecéndolle os servicios prestados.
Santiago de Compostela, cinco de febreiro de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación
Social e Turismo
960
DECRETO 39/1998, do 5 de febreiro, polo que se nomea secretario xeral da Consellería de Cultura, Comunicación Social e Turismo a Andrés González Murga.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 06/02/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día cinco de febreiro de mil novecentos noventa e oito,
Nomeo secretario xeral da Consellería de Cultura, Comunicación Social e Turismo a Andrés González Murga.
Santiago de Compostela, cinco de febreiro de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación
Social e Turismo
681
ORDE do 26 de xaneiro de 1998 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/02/1998

Vista a proposta do director xeral de Promoción Cultural, en conformidade co establecido no artigo 4º da Orde do 4 de abril de 1995 (Diario Oficial de Galicia nº 99, do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo comezando pola Biblioteca Pública Municipal de Trazo (A Coruña), e rematando pola Axencia de Lectura Municipal de Domaio-Moaña (Pontevedra).
Santiago de Compostela, 26 de xaneiro de 1998.
Jesús Pérez Varela
Conselleiro de Cultura, Comunicación Social e Turismo
ANEXO
Biblioteca Pública Municipal de Trazo (A Coruña).
Biblioteca Pública Municipal de Rábade (Lugo).
Biblioteca Pública Municipal do Pereiro de Aguiar (Ourense).
Biblioteca Pública Municipal de Maceda (Ourense).
Biblioteca Pública Municipal de Porqueira (Ourense).
Biblioteca Pública Municipal de Baiona (Pontevedra).
Biblioteca Pública Municipal de Beluso-Bueu (Pontevedra).
Biblioteca Pública Municipal de Cordeiro-Valga (Pontevedra).
Biblioteca Pública Municipal de Valga (Pontevedra).
Biblioteca do Centro de Investigacións Forestais de Lourizán (Pontevedra).
Axencia de Lectura Municipal Ánxel Fole de Nós-Oleiros (A Coruña).
Axencia de Lectura Municipal de Verea (Ourense).
Axencia de Lectura Municipal José Mª Castroviejo de Tirán-Moaña (Pontevedra).
Axencia de Lectura Municipal de Domaio-Moaña (Pontevedra).
RESOLUCIÓN do 28 de xaneiro de 1998 pola que se convocan seis cursos de protección civil de segundo nivel sobre accidentes na estrada.
ACADEMIA GALEGA DE SEGURIDADE — III. OUTRAS DISPOSICIÓNS — 16/02/1998

Dentro do programa de actividades que a Academia Galega de Seguridade, en colaboración coa Dirección Xeral de Protección Civil, ten previsto realizar no ano 1998, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de Protección Civil, anúnciase a celebración de seis cursos de protección civil de 2º nivel sobre accidentes na estrada, que deberán desenvolverse conforme as seguintes bases:
Obxectivos.
Dota-lo persoal voluntario de Protección Civil que asiste ós cursos dunha formación teórico-práctica que lle permita realizar satisfactoriamente as tarefas que teñen encomendadas.
Destinatarios.
Os cursos van dirixidos ós membros das agrupacións de voluntarios de Protección Civil da Comunidade Autónoma de Galicia, que previamente superaran o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de marzo de 1998, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992,
do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre accidentes na estrada divídese en tres partes:
a) Conceptos xerais.
b) Accidentes en vehículos pesados.
c) Primeiros auxilios.
Duración e datas.
Os cursos celebraranse durante o ano 1998 e terán unha duración de 30 horas lectivas.
As súas datas serán en función das solicitudes feitas para cada curso.
Relación de admitidos.
A relación de admitidos publicarase o dia 31 de marzo de 1998 no taboleiro de anuncios da Academia Galega de Seguridade e no da Dirección Xeral de
Protección Civil, ou ben poden confirma-la súa asistencia chamando ós teléfonos: (986) 59 00 21 ou ben (981) 54 60 00.
Lugar.
Determinarase en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
Santiago de Compostela, 28 de xaneiro de 1998.
Juan José Fariñas-Ferro Rodríguez
Director xeral da Academia Galega de Seguridade